DEVET NAČINA PRILAGODBE

* 1. Količina
* 2. Vrijeme
* 3. Stupanj pomoći
* 4. Prezentacija sadržaja
* 5. Težina
* 6. Iskazivanje znanja
* 7. Stupanj sudjelovanja
* 8. Zamjenski cilj
* 9. Zamjenski kurikulum

**Prilagodba količine:**

Prilagoditi količinu pojmova koje učenik mora naučiti ili broj zadataka koje mora završiti.

**Prilagodba vremena:**

Prilagoditi vrijeme koje je potrebno za učenje, završavanje zadatka ili testiranje

**Prilagodba stupnja pomoći:**

Povećati ili smanjiti količinu individualne pomoći pojedinom učeniku.

**Prilagodba prezentacije nastavnih sadržaja:**

Prilagoditi način prenošenja obrazovnih sadržaja učeniku.

**Težina:**

Prilagoditi razinu znanja, vrstu zadatka ili pravila o tome na koji način učenik može pristupiti radu.

**Iskazivanje znanja:**

Prilagoditi načine na koje učenik može reagirati na nastavne sadržaje

**Stupanj sudjelovanja:**

Prilagoditi u kolikoj je mjeri učenik aktivno uključen u zadatak.

**Zamjenski cilj:**

Prilagoditi ciljeve ili krajnja očekivanja koristeći iste materijale.

**Zamjenski kurikulum:**

Osigurati različite upute i materijale kojima će se udovoljiti učenikovim individualnim ciljevima.

Primjeri prilagodba

Količina

* smanjiti dužinu izviješća, zadatka, teksta, predavanja, i sl.
* smanjiti broj matematičkih problema, ključnih pojmova, definicija, zadataka i sl.
* učenik sudjeluje u skupnom radu - izrađuje samo dio skupnog projekta
* umjesto na cijeloj knjizi za lektiru raditi s učenikom na prilagođenom naslovu ili ulomku
* smanjiti broj rečenica u diktatu
* smanjiti broj knjiga koje dijete treba pročitati za lektiru

Vrijeme

* osigurati dodatno vrijeme za završavanje zadatka
* pri prezentiranju novih sadržaja odvojiti više uvodnog vremena za razgovor i uvođenje novih pojmova (tzv. pre-teaching)
* individualizirati vrijeme za izradu projekta
* dati vremensko ograničenje za rješavanje zadatka
* pričekati duže na djetetov odgovor/reakciju/...

Stupanj pomoći

* pomoć učitelja - u trenutcima kada ostatak razreda radi tihu aktivnost ili skupni

rad

* pomoć vršnjaka - kada je učenik gotov s rješavanjem svog zadatka uskače kao pomoć učeniku s posebnim obrazovnim potrebama
* pomoć para iz klupe - pomaže učeniku pri razumijevanju zadataka, sistematiziranju znanja (podvlačenje ključnih pojmova ili rečenica) i sl.
* pomoć studenta - sjedi kraj učenika i pomaže mu kad zatraži
* pomoć volontera - prema naputcima učitelja radi s učenikom na satu ili na dopunskoj nastavi
* pomoć starijeg učenika - prema naputcima učitelja radi s učenikom na satu, dopunskoj nastavi ili kod kuće
* pomoć roditelja - prema naputcima učitelja kod kuće uvježbavaju ili utvrđuju sadržaje
* pomoć stručne službe - pedagog, defektolog, logoped, psiholog, i sl. uzima učenika sa sati koji za njega nisu važni i rade individualno na rješavanju poteškoća

Prezentacija nastavnih sadržaja

* na ploči, radnom listiću, foliji i sl. koristiti veliki font / krupna slova
* snimiti lektiru/tekst na stranom jeziku/definicije i sl. na kazetu, kako bi učenik mogao slušati uz čitanje odnosno učenje
* čitati zadatke iz pismene provjere na glas
* uz usmene upute dati i pismene ili slikovne upute
* prije obrade novih riječi ili ključnih pojmova pojasniti ih ili spomenuti u već poznatom kontekstu (tzv. pre-teaching)
* koristiti računalo na satu (didaktičke igrice)
* praktične aktivnosti (npr. izrada štapne lutke umjesto čitanja opisa lika iz lektirnog naslova; pripremanje zdravog doručka na satu prirode s temom Zdrava prehrana; izrada robota i upoznavanje dijelova na satu tehničke kulture)
* izlagati sadržaje uz predočavanje tablica, grafikona, slika i sl.
* koristiti kartice za poučavanje riječi i pojmova; pomoću kartica je kasnije moguće igrati igru pamćenja, asocijacija, bingo, pogađanja, spajanja, slaganja riječi u cjelinu i još mnogo toga
* moguće je otvoriti banku riječi i spremati riječi i pojmove u banku u određene

trezore, kao recimo NAUČENO, ZA PONOVITI, ZNAM U POLA NOĆI, NIKAD ČUO, ZVUČI MI POZNATO, i sl.

* staviti naglasak na vizualno: označavanje, isticanje, označavanje različitim bojama, uvećavanje ili smanjivanje materijala, uporaba slika, postera, markera, kreda u bojama
* poučiti učenike kako izraditi jednostavne umne mape
* dati ostalim učenicima u razredu priliku za izradu jednostavnih didaktičkih materijala koje možemo koristiti pri prezentaciji nastavnih sadržaja - slova, brojeva od kartona, slika iz novina i časopisa koje prikazuju nešto što će se obrađivati na satu, kartica s riječima, i sl.
* uprizoriti dramatizacije, improvizacije

Težina

* podijeliti zadatak na više malih cjelina
* imati drugačija pravila za učenika (npr. smije koristiti udžbenik pri rješavanju zadatka, dok drugi ne smiju)
* ponuditi par odgovora od kojih je jedan točan

* ponuditi model po kojem će dijete izrađivati zadatak
* ograničiti sadržaj na ključne pojmove
* koristi strukturirane zadatke s istim ishodom ali varirati složenost zadatka
* prilagoditi zadatak (npr. mjeri u centimetrima, a ne milimetrima)
* dozvoliti uporabu kalkulatora, tablice i sl.
* u tekstu teške riječi (rigorozne mjere) zamijeniti lakšima (oštre

mjere)

Iskazivanje znanja

* umjesto pisanja diktata učenik treba prepisati riječi na način da ih svrsta u pravi redoslijed (po abecedi, prema veličini riječi, prema tome koliko su mu poznate i sl.)
* učenik smije koristiti grafičke prikaze za razvoj ideja pri usmenom odgovaranju
* učenik lijepi pripremljene odgovore na pravo mjesto u radni listić
* učenik smije usmeno odgovarati umjesto pisati pismenu provjeru znanja
* učenik smije koristiti bilježnicu, slike, simbole, kartice s riječima dok odgovara na postavljena pitanja
* učenik pokazuje točne riječi na ploči umjesto da ih izgovara
* za izradu složenog zadatka učenik ima priliku izabrati skraćeni postupak (neki su koraci već napravljeni)
* učenik koristi banku riječi/pojmova za dovršavanje zadatka
* dozvoliti učeniku ponovno pisanje pismene provjere znanja

Stupanj sudjelovanja

* učenik dijeli učenicima zadatke na karticama
* učenik ima ulogu voditelja kviza ili slične aktivnosti
* učenik postavlja drugim učenicima pitanja u vezi obrađene teme (ima u ruci pitanja i odgovore i može kontrolirati daju li vršnjaci točne odgovore)
* učenik odlazi u tajništvo po kredu, briše ploču, uređuje pano i sl.
* uključen je u slobodne aktivnosti i aktivnosti na školskom igralištu
* pomaže učitelju i drugim učenicima održati Power Point prezentaciju (mijenja slajdove na znak)
* dijeli hranu drugim učenicima svaki dan umjesto jednom tjedno
* dežura prema rasporedu razrednog odjela

Zamjenski cilj

* matematika (niži razredi): broji medvjediće koje drugi koriste za zbrajanje
* umjesto interpretacije literarnog teksta, treba pronaći i podvući pridjeve u tekstu

* umjesto učenja povijesnih činjenica, treba pomoću slika iz udžbenika opisati kakva se odjeća nosila u tom vremenskom razdoblju
* umjesto učenja obilježja godišnjih doba, uz pomoć teksta u udžbeniku treba opisati što oblači ljeti, a što zimi
* umjesto čitanja lektirnog naslova, treba pogledati istoimeni film
* umjesto pisanja diktata iz stranog jezika, sluša diktat i stavlja kvačice pokraj riječi koje je čuo / čula
* nabraja pojmove, dok ih drugi trebaju nabrojati i objasniti
* izrađuje obiteljsko stablo, dok drugi trebaju napisati sastav o svojoj obitelji

Zamjenski kurikulum

* učenik radi po različitim ili istim materijalima i uputama s potpuno različitim ciljem npr. dok ostali pišu sastavak na engleskom jeziku učenik sa slušalicama na ušima sluša lekciju iz engleskog jezika i pismeno rješava vođene zadatke uz slušanje - učenik ima mogućnost premotavanja ako mu neki dio nije jasan
* učenik odlazi na vježbe čitanja kod članova stručne službe
* učenik učenik odlazi u knjižnicu i na računalu igra didaktičke igrice
* učenik ima individualne zadatke na radnom listiću
* ukoliko nema zamjenski kurikulum učenik se može neobavezno uključiti u rad i

pomagati drugim učenicima, npr. tražiti riječi u rječniku i sl.